# Литва ҡараимдары

Литва ҡарайымдары — этноконфессиональ төркөм, Литва Республикаһында милли аҙсылыҡ.

# Литва ҡараимдары
## Тарихы
### Ҡараимдарҙың Литвала барлыҡҡа килеүе

Әлеге ваҡытта Литва ҡараимдары араһында уларҙың килеп сығышы тураһында төрки теорияһы өҫтөнлөк итә, уға ярашлы улар Тәүрәт тәғлимәтен ҡабул иткән Хазар ҡағанаты төрки ҡәбиләләренең вариҫтары булып тора.
Литва ҡарайымдарының килеп сығышына ҡарата түбәндәге фараздар килтерелә:
* Ҡараимдар Бөйөк Литва кенәзлегендә 1397—1398 йылдарҙа төпләнә, Литва кенәзе Витовт Ҡырым походынан һуң унан бер нисә тиҫтә ҡараим һәм татар ғаиләһен алып сыға (караим йолалары). Тәүҙә ҡарайымдар Тракайға , ҡаланың төньяҡ өлөшөндә, бөйөк кенәздең ике һарайы араһында , хәҙерге Ҡараимдар урамында урынлаша. Һуңыраҡ ҡараимдар ауылы Биржай, Науяместис, Пасвалис, Паневежиста барлыҡҡа килә. Был версия Литва хөкүмәте тарафынан таныла.
* Тәүге сығанаҡтарға ярашлы, ҡараимдар, Витовт өҫтөнлөктәренә ылығып, үҙ аллы Бөйөк Литва кенәзлегенә күсеп килә. Шулай уҡ Литва ҡараимдарының Ҡырымдан тыш сығышы тураһында теория ла бар.
Литва ҡараимдарының төп эшмәкәрлегенә бәйле түбәндәге фараздар әйтелә:
* Ҡараимдар традицияһына ярашлы, ҡарайымдар төрлө эшмәкәрлек төрҙәре менән шөғөлләнә: ҡараим-яугирҙәр күперҙәрҙе һәм Утрау замогын һаҡларға тейеш булған, ә граждандар ваҡ һөнәрселек, сауҙа менән шөғөлләнгәндәр, тәржемәсе булғандар, ер эшкәрткәндәр.
* Башҡа сығанаҡтар буйынса, ҡараимдар бер ниндәй ҙә хәрби бурыс үтәмәгәндәр, башлыса ростовщик булғандар, XVIII быуаттың аҙағына тиклем был хәлле ҡараимдарҙың төп шөғөлө булып тора.

# Литва ҡараимдары
## Тарихы
### Польшаға ҡыуылыуы һәм кире ҡайтыуы

Бөйөк Литва кенәзлеге һәм Польша короллеге ваҡытында ҡараимдар йәһүдтәр-раввинсылар кеүек үк яҙмышҡа дусар була. Мәҫәлән, 1495 йылдың апрелендә уларҙы Литванан бөйөк кенәз Александр ҡыуа һәм Польшаға Александрҙың ағаһы Ян-Альбрехт ҡабул итә. 1503 йылда бөтә Литва йәһүдтәрен, улар менән ҡараимдарҙы ла, кенәз дә һәм Польша короле лә булып киткән шул уҡ Александр кире ҡайтарып ала һәм, өҫтәүенә, ҡыуғанда тартып алған мөлкәтен тегеләргә лә, быларға ла кире ҡайтара.
Ҡайһы бер трок ҡараимдары мәҙәниәт һәм фән өлкәһендә билдәле (Исаак Трокский). Литвала ҡоторонған чума 1710 йылда күп кенә ҡараимдарҙың ғүмерен өҙә. Тракай Литваның ҡараимдар общинаһының дини һәм административ үҙәге була. XIX быуат уртаһынан Тракайҙа ҡараимдарҙың Дини идаралығы эшләй башлай.

# Литва ҡараимдары
## Тарихы
### XX быуатта Литвала ҡарайымдар

1913—1914 йылдарҙа Вильнола рус телендә «Караимское слово» журналы, һуғыш араһындағы йылдарҙа поляк телендә «Myśl Karaimska » («Караимская мысль», 1924—1939) баҫылып сыға. 1932 йылда Вильнола «Ҡараимдарҙың тарих һәм мәҙәниәт яратыусылар йәмғиәте» ойошторола. 1934—1939 йылдарҙа Паневежистың ҡараимдар йәмғиәте ҡарайым телендә «Onarmach» журналының өс номерын сығара
Совет осоронда Вильнюста 1911 йылда төҙөлгән ҡараимдарҙың кенассаһы (1949) националләштерелә. Бинала төрлө учреждениелар, атап әйткәндә, геодезия хеҙмәте архивы һәм торлаҡ бүлмәләр урынлаша. Паневежистаға кенасса емерелә (1970). Литваның һәм Советтар Союзының берҙән-бер эшләп килгән кенассаһы Тракай ҡалаһында була, уның хеҙмәттәре тик байрамдарҙа ғына үткәрелә.
1988 йылда Литва ҡарайымдарының Мәҙәниәт йәмғиәте ойошторола. Тракайҙа ҡараимдарҙың Беренсе халыҡ-ара съезы үтә. Ҡараим дини общинаһы «Дини берләшмәләр һәм ойошмалар тураһында» законы менән тарихи, рухи һәм социаль мираҫ өлөшөн тәшкил иткән Литвалағы туғыҙ традицион дини ойошмаға индерелә. Ҡараим общинаһына юридик шәхес хоҡуҡтары бирелә һәм Вильнюста кенасса ҡайтарыла; ул 1993 йылда реставрациялана һәм яңынан изгеләндерелә,
1997 йылда татарҙарҙың һәм ҡараимдарҙың Литвала урынлашыуының 600-йыллыҡ юбилейы тантанаһы үтә. 50 тәңкәлек сувенир аҡса сығарыла. 1998—1999 йылдарҙа ике томлыҡ доғалыҡ баҫтырып сығарыла: береһенең текстары литургия йылының йолаларында, икенсеһе хужалыҡ көнкүрешендә ҡулланыла.

# Литва ҡараимдары
## Һаны һәм урынлашыуы

Һорауҙар һәм халыҡ иҫәбен алыу мәғлүмәттәре буйынса, 1959 йылда ҡараимдарҙан 423 кеше иҫәпләнә (Литва ССР-ының бөтә халҡының 0,02 % ), 1970 йылда 388 (0,01 %) һәм һуңыраҡ 0,01 % (1979 — 352; 1989 — 289; 1997 — 257).
2001 йылда Литва халҡы иҫәбен алыу мәғлүмәттәре буйынса ҡараимдарҙан 273 кеше иҫәпләнә, шуларҙың туған тел тип атаусылары:
* литва — 97 кеше (35,5 %)
* рус — 46 кеше (16,8 %)
* поляк — 2 кеше
* украин — 1 кеше
* икенсе — 118 кеше (43,2 %), күрәһең, карайым
* телен күрһәтмәгән — 9 кеше
Ҡараимдарҙың күпселеге Вильнюста (2001 йылда 151 ), Тракай (75) һәм Паневежис (25), берешәре — Григишкес, Лентварис, Каунас, Норейкишкес (Каунас районы) һәм башҡа тораҡ пункттарҙа йәшәй.
Шуның менән бергә ҡараим яҡлылар 195 кеше генә була.
Литваның һуңғы халыҡ иҫәбен алыу мәғлүмәттәре буйынса (2011 йыл) унда 241 ҡарайым йәшәгән, шул иҫәптән Вильнюс өйәҙендә 212 кеше һәм Паневежис өйәҙендә 20.

# Литва ҡараимдары
## Теле

Ҡараим теле ҡумыҡ һәм татар теленә яҡын һәм төрки телдәргә ҡарай. Тракай, галицко-луцкий һәм ҡырым диалекттарына бүленә. Литва ҡараимдарының көнкүрешендә һәм литургияла эш итә. Башҡа төҙөлөшлө телдәр уртаһында булып һәм ҡәрҙәш телдәр менән аралашыуҙан мәхрүм булып, башҡа төрки телдәр юғалтҡан боронғо һыҙаттарын һәм сағыштырмаса таҙа лексикаһын һаҡлап алып ҡалған (литва һәм поляк телдәренән аҙ үҙләштерелгән ҡатлам менән). Морфологияһы буйынса агглютинатив тел булып тора. Фонетик системаға төрки телдәрендәге кеүек һуҙынҡылар гармонияһы хас. Баҫым даими, ғәҙәттә, һуңғы ижеккә төшә. Яҙма латин алфавиты нигеҙендә. (Ҡырым ҡараимдары кириллица менән яҙа).

# Литва ҡараимдары
## Аш-һыуы

и: он, йомортҡа, ҡаймаҡ, май) эслеге күп һуған ҡушып ҙур киҫәктәргә туралған һыйыр йәки һарыҡ ите менән (50/50% самаһы) һәм тәмләткестәр һалына, духовкала бешереп алына. Литваға татарҙар һәм ҡараимдар алып килгән башҡа блюдолар — чебурек, билмән, «шишлик» (йыш ҡына һарыҡ итенән).
Дини байрамдарға һәм туйҙарға әҙерләнә торған аш-һыу йолаларына «тымбыл» — пасха йәймәләре ҡарай, улар йомортҡа һәм ҡаймаҡ йәки май ҡушып сөсө ҡамыр баҫып әҙерләнә, был байрамға хәҙерге исеме биргән «Tymbyl chydžy», «ҡатлама» — эремсек бәлеше, Шавуотҡа («chydžy Aftalar») бешерелә, уның ете ҡатламы Пасханан һуңғы ете аҙнаны кәүҙәләндерә (дүрт ҡатламы әсе ҡамырҙан, өс ҡатламы эремсектән әҙерләнә), туй бәлеше «кийовлюк» (кейәү егете яғынан) һәм «келиньлик» (кәләш яғынан) һ.б.